Miklar frosthörkur torvelda snjómokstur eftir mikið fannfergi um miðbik Spánar og austanvert landið um helgina. Spænska ríkissjónvarpið sagði í morgun að í Guadalajara hefði frostið mælst 33,6 stig í nótt. Í höfuðborginni Madrid hefði verið nærri ellefu stiga frost.
Spænska veðurstofan sagði í morgun að frá 1920 hefðu einungis fimmtán dagar verið kaldari en þessi. Yfirvöld segja að vegir séu víða lokaðir vegna fannfergis og hálku, auk þess sem fjarlægja þurfi tré sem hafi fallið á vegi. Vegna kuldanna í nótt hafi sums staðar orðið skortur á vatni. Mikil snjókoma var í Madrid um helgina, hin mesta í hálfa öld. Þr
átt fyrir skort á snjóruðningstækjum og salti hefur verið reynt að koma lífinu í eðilegt horf og búið að hreinsa helstu umferðargötur. Ferðir strætisvagna og járnbrautarlesta eru enn takmarkaðar, en búist við að ástandið færist í betra horf síðar í dag. Veðrið hefur þó engin áhrif haft á jarðlestir borgarinnar. Ísing hefur valdið mörgum óhöppum í Madrid og víðar og hafa hundruð höfuðborgarbúa leitað til læknis eftir að hafa dottið í hálku. Spænska veðurstofan gerir ráð fyrir snjókomu og kulda um miðbik Spánar út vikuna, en heldur fari að draga úr frostinu fram eftir viku.
Óvenjumikill kuldi hefur verið á Spáni eftir mikið fannfergi um mibik og austnvert landið um helgina. Frost fór niður fyrir þrjátíu stig í Guadalajara í nótt.